ட்ராய் அமைப்பின் Do Not Disturb (DND 2.0) அப்ளிகேஷன் ஆப்பிள் நிறுவனத்தின் தொழில்நுட்ப நெறிமுறையைப் பூர்த்தி செய்யவில்லை என்பதால் தான், ஆப் ஸ்டோரில் இடம்பெறவில்லை எனக் கூறப்படுகிறது. வாடிக்கையாளர்களின் தகவல் பாதுகாப்பு விஷயத்தில் ஆப்பிள் நிறுவனம் எப்போதுமே கூடுதல் கவனம் எடுத்துக்கொள்ளும். கடந்த 2015-ம் ஆண்டு டிசம்பரில் அமெரிக்காவின் கலிபோர்னியா மாகாணத்தில் உள்ள சான் பெர்னான்டினோ நகரில் பாகிஸ்தானைச் சேர்ந்த தீவிரவாதியும், அவரது மனைவியும் மேற்கொண்ட தாக்குதலில் 14 பேர் உயிரிழந்தனர். தீவிரவாதி பயன்படுத்திய ஐபோனை ஹேக் செய்து முக்கியத் தகவல்களைப் பெற, அமெரிக்கப் புலனாய்வு அமைப்பு (FBI) ஆப்பிள் நிறுவனத்தின் உதவியை நாடியது. ஆனால் வாடிக்கையாளர்களின் தகவல் பாதுகாப்பு முக்கியம் என்பதால், ஆப்பிள் உதவி செய்த மறுத்தது குறிப்பிடத்தக்கது.